Publication: Magyar Közlöny
Issue: MK-2003-111 (Year: 2003, Number: 111)
Era: 1990-2004
Section: Melléklet a 25/2003. (IX. 26.) OM rendelethez
Paragraph Index: 71

2. Értékelni kell természetesen a munka tartalmát, eredményét is (házi dolgozat, felmérés, interjú, audiovizuális produktum, kiadvány, rendezvény akció stb.). A projektmunka leadásakor a tanulónak kötelezõen mellékelni kell egy maximum 750 szóból álló értelmezõ kommentárt vagy munkanaplót. Ebben röviden ki kell térni a feladatválasztással kapcsolatos vizsgázói motivációkra, a munka tervezése és kivitelezése során felmerült fõbb döntési helyzetekre, a feladatmegoldással kapcsolatos személyes élményekre. A munka eredményét a szaktanár írásban értékeli. A tartalmi követelmények önálló és hibátlan teljesítésével az írásbeli vizsga pontszámának 50%-át lehet elérni. Az elkészült munkát érdemes az iskola nyilvánossága elé tárni (publikálni): nyilvánosan bemutatni, elhelyezni az iskolai könyvtárban stb.

Source: https://magyarkozlony.hu/hivatalos-lapok/ae836c20bbb75da3ee27c97f627fca8df13d0251/dokumentumok/fff4cee43b9223d08082993b42955afa2b37169c/letoltes